
HOTĂRÂRE

cu privire la reprezentantul Consiliului de Observatori în litigiul
Biserica Ortodoxă din Moldova și cet. Larisa Burcă
împotriva CO al IPNA Compania „Teleradio-Moldova”
În conformitate cu prevederile art.56 alin.(6) din Codul audiovizualului al Republicii Moldova şi în baza p.43 lit.a), c) şi e) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
în urma examinării scrisorii drei Sorina SUSANU, Consilier al Avocatului parlamentar (Ombudsman), înregistrată cu numărul de intrare 1/05 din 06.02.2012,
Consiliul de Observatori
HOTĂRĂŞTE:
1. Se abrogă Hotărârea Consiliului de Observatori nr.76 din 10.06.2011 cu privire la reprezentantul Consiliului de Observatori în instanţele de judecată și Hotărârea Consiliului de Observatori nr.82 din 17.06.2011 cu privire la reprezentantul Consiliului de Observatori în instanţele de judecată.

2. În litigiul Biserica Ortodoxă din Moldova și cet. Larisa Burcă împotriva CO al IPNA Compania „Teleradio-Moldova”, precum și în alte litigii ce au ca obiect Hotărârea CO nr.1/244 din 22.12.2010 cu privire la difuzarea filmului documentar „Drepturile omului pe ecran: Drepturile minorităţilor sexuale”, Consiliul de Observatori va fi reprezentat, cu titlu gratuit, de Doina Ioana Străisteanu – avocată și expertă în domeniul drepturilor omului, Biroul Asociat de Avocați ”Panțîru și Străisteanu”.

3. Președintele Consiliului de Observatori va elibera procura și alte acte necesare executării prezentei hotărâri.

4. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu

